text: Klejner er en slags sløjfeformede småkager, som koges i fedtstof.
  Hanne's Klejner.
  En opskrift, som hun har arvet fra Fru. Petersen, nede på hjørnet, som måske har den fra sin mor.
  Fremgangsmåde.
  Citronen bør være usprøjtet, da det er skallen der bruges.
  Brug standard måleskeer: 1 tsk. = 5ml.; 1 spsk. = 15 ml.
  Mel, kardemomme og hjortetakssalt blandes, margarinen smuldres heri, reven citronskal og sukkeret røres i.
  Dejen samles med æg og fløde som først er sammenpisket.
  Hjortetakssaltet bevirker at klejnerne bliver sprøde.
  Dejen pakkes i madpapir og gemmes koldt et par timer eller til næste dag.
  Bordet strøes med lidt mel, og dejen rulles ud i 3 mm's tykkelse.
  der skæres rhomber med et klejnehjul (3 cm brede 8 cm lange), og et ca. 3 cm. langt hul i midten som den ene ende forsigtigt vendes/vrides ind i. Denne fremgangsmåde kaldes at "vride klejner"
  Klejnerne koges i palmin ved ca. 180 grader/når palminen bruser om enden af en tændstik er den varm nok, man kan finjustere temperaturen ved at putte flere eller færre klejner i.
  Er olien varmere bliver de brændt udenpå, og klæge indeni, er olien for kold suger klejnerne fedt og bliver tunge.
  Klejnerne vendes når de er lysebrune på undersiden og fiskes op med en strikkepind, og lægges i sirlig orden på brunt papir, som suger den overskydende olie.
  Når de er helt kolde lægges de i en kagedåse.